Idanun wani Lebura da ya casa Dansanda sun raina fata bayan da Kotu ta yanke masa hukunci ▷ NAIJA.NG
Idanun wani Lebura da ya casa Dansanda sun raina fata bayan da Kotu ta yanke masa hukunci
Wata Kotun Shari’ar Musulunci dake zamanta a garin Minna ta yanke ma wani matashin Lebura, Saminu Abdulrahim hukucin zaman gidan kaso na tsawo watanni bakwai, kamar yadda kamfanin dillancin labaru, NAN, ta ruwaito.
An gurfanar da Leburan ne a gaban Kotu sakamakon lakada ma wani Dansanda dukan tsiya a bakin aiki, da wannan ne ake tuhumar Leburan da laifuka da suka hada da cin zarafin Dansanda da kuma yi masa barazana.
KU KARANTA: Don na ceto Najeriya ba don bukatar kashin kai nake son zama shugaban kasa ba – Atiku
Dansanda mai shigar da kara, Inspekta Cletus Ibrahim ya bayyana ma Kotu cewa Lebura ya lakada ma wani Dansandan Sajan Mustapha Abdullahi dukan tsiya a ranar 29 ga watan Mayu, a lokacin da yake bakin aiki a wata Kotun shari;ar Musulunci dake Kpakungu.
Sai dai wanda zargin ya amsa laifinsa, inda ya roki Kotu da ta masa sassauci, kamar yadda shi ma lauyansa, Abubakar Danladi ya roki Kotu, inda ya bayyana mata cewa wannan ne karo na farko da Leburan ya aikata irin wannan laifin, kuma bai wahalar da Sharia ba.
Bayan sauraron dukkanin bangarorin, sai Alkali Ahmed Bima ya yanke ma Lebura hukuncin zaman gidan kaso na tsawon watanni biyu bisa tuhuma ta farko, ko ya biyar tarar kudi naira dubu biyar, yayin da tuhuma ta biyu kuwa ya yanke masa watanni biyar a Kurkuku ko biyan taran naira dubu goma.
Hausa News Niger State News Today Political Appointments
GOtv payment Western Union money tracking Richest artist in Nigeria Ankara styles for men MTN true talk